Diari Oficial de la Generalitat Valenciana


Sumari del DOGV 7289, del 05-06-2014 (2014/4757)

Notificació del laude emés per la Junta Arbitral de Transports de València. Expedient número V-248/2013.
--------------------------------------------------------------------------------------------------------

### Dades del document

Número de DOGV
:   7289

Data del DOGV
:   05-06-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/4757


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació del laude emés per la Junta Arbitral de Transports de València. Expedient número V-248/2013. [2014/4757]  
Ramón Escrig Moreno, president de la Junta Arbitral de Transports de València, manifesta que d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a Frigobag, SL, que s'ha dictat un laude en l'expedient de referència i, atés que s'ha pogut notificar per parador desconegut, ignorat o absència, es fa a través de la present publicació, als efectes legals oportuns. El contingut íntegre del laude és el que es ressenya a continuació:  
  
«Tribunal. President: Ramón Escrig Moreno. Vocals: Norma Barrachina Navarro. Jaime Agramunt Font de Mora, que justifica la seua absència. Secretària vocal: Amparo Peris Catalá. Parts. Reclamant: Transportes Naturil, SLU, representada per Javier Villanueva Calasanz. Reclamat: Frigobag, SL, que no compareix a l'acte de vista, i ha sigut citada a través del Diari Oficial de la Comunitat Valenciana.  
A València, 20 de febrer de 2014, a les 11.50 hores, es constituïx la Junta Arbitral de Transports pels membres expressats al marge i amb l'assistència de les parts per a resoldre l'expedient V-248/13, i es procedix a la celebració de la vista oral respecte de la reclamació següent: impagament de ports.  
Incompareixença del demandat, citació a través del DOCV.  
Iniciada la vista oral, el president procedix a comprovar la identitat de la part compareixent i la qualitat amb què intervé.  
S'informa que davant de la reiterada impossibilitat de citació i notificació realitzada a través de Correus, s'ha procedit a la seua publicació en el Diari Oficial de la Comunitat Valenciana, per ser Alaquàs (València) l'últim domicili conegut. La publicació es va efectuar el 31 de gener de 2014 en el DOCV número 7204.  
Concedida la paraula a la reclamant deixa basada la seua demanda en els antecedents de fet següents:  
1. Es ratifica en tots els motius de la seua demanda i manifesta que, com a conseqüència de les relacions comercials existents entre les parts, la reclamant va realitzar, per compte de la reclamada, diversos transports, tal com queden especificats en el text de les factures adjuntes a la demanda. A continuació es van presentar al cobrament les factures número FV11000112, de 15.10.2011, per un import de 153,90 euros; la número FV111000435, de 31.10.2011, per un import de 222.78 euros; la número FV111100108, de 15.11.2011, per un import de 412.24 euros, i la número FV111100427, de 30.11.2011, per un import de 609,92 euros.  
Realitzades diverses gestions de cobrament sense aconseguir-ho, s'interposa la present demanda. Acaba sol·licitant que amb el reconeixement previ del seu dret, es condemne la reclamada al pagament de la quantitat total de 1.398,84 euros.  
Hi són aplicables els fonaments jurídics següents:  
1. La competència territorial de la Junta, de la qual no s'al·lega res, està determinada en els articles 6 i 7.2 del Reglament de la LOTT (RD 1211/90).  
2. La submissió està determinada d'acord amb l'article 38 de la Llei 16/1987, de 30 de juliol, d'Ordenació dels Transports Terrestres, d'acord amb la redacció que en fa l'article 162 de la Llei 13/1996, de 30 de desembre, de Mesures Fiscals, Administratives i d'Orde Social, que modifica la Llei 16/1987, de 30 de juliol, d'Ordenació dels Transports Terrestres: ?es presumirà que hi ha el referit acord de sotmetiment a l'arbitratge de les juntes sempre que la quantia de la controvèrsia no excedisca els 6.000,00 euros i cap de les parts intervinents en el contracte hagen manifestat expressament a l'altra la seua voluntat en contra abans del moment en què s'inicie o haguera d'haver-se iniciat la realització del servici o activitat contractat- No consta en l'expedient que s'haja fet cap manifestació en el sentit preceptuat.  
  
3. Atesa l'absència del vocal representant d'empreses carregadores, que va excusar la seua assistència, el present laude es dicta de conformitat amb la previsió continguda en l'apartat 7 de l'article 9 del ja mencionat Reial Decret 1211/1990, de 28 de setembre, que va aprovar el reglament de desplegament de la Llei d'Ordenació dels Transports Terrestres, que literalment disposa que ?la inassistència de qualsevol dels membres de la Junta, a excepció del president, no impedirà que es dicte el laude?.  
4. De les manifestacions realitzades en vista es deduïx que, efectivament, els ports que són reclamats en esta demanda i les factures dels quals hi consten adjuntes van ser realitzats, la qual cosa determina el dret al seu cobrament per part de la reclamant.  
Per tot això, valorades les declaracions manifestades en la vista i la resta de documents que consten en l'expedient, després de les consideracions oportunes, la Junta, per unanimitat dels seus membres, dicta el laude següent:  
Estimar la demanda interposada per Transportes Naturil, SLU, representada per Javier Villanueva Calasanz contra Frigobag, SL, per haver quedat acreditat que es van realitzar els transports demanats, la qual cosa dóna un dret de cobrament a la reclamant.  
Per tot això, Frigobag, SL, haurà d'abonar a Transportes Naturil, SLU, la quantitat de mil tres-cents noranta-huit euros amb huitanta-quatre cèntims (1.398,84 euros).  
Contra este laude pot exercitar-se l'acció d'anul·lació davant del Tribunal Superior de Justícia de la Comunitat Valenciana en el termini dels dos mesos següents a la seua notificació, d'acord amb el que preveu els articles 40 a 43, ambdós inclosos, de la Llei 60/2003, de 23 de desembre, d'Arbitratge.  
Amb independència d'això, dins dels 10 dies següents al de la notificació del laude podrà sol·licitar-se a esta junta arbitral la seua correcció, aclariment o complement, d'acord amb l'article 39 de la Llei d'Arbitratge esmentada.  
Transcorreguts vint dies des de la notificació d'este laude a les parts, podrà instar-se la seua execució forçosa davant del Jutjat de 1a Instància de València, tal com establixen els articles 44 i 45 de la Llei 60/2003, de 23 de desembre, d'Arbitratge, i 548 de la Llei 1/2000, de 7 de gener, d'Enjudiciament Civil.  
Els dits terminis de recursos continguts en el laude transcrit seran computables a partir de l'endemà de la publicació del present edicte en el Diari Oficial de la Comunitat Valenciana.  
  
València, 20 de maig de 2014.- El president de la Junta Arbitral de Transports de València: Ramón Escrig Moreno».  
  
València, 20 de maig de 2014.- El subsecretari de la Conselleria d'Infraestructures, Territori i Medi Ambient: Gaspar Peral Ribelles.